


Z A P I S N I K
43.  sjednice Vijeća Gradske četvrti Donja Dubrava,
održane 18. prosinca 2024.
u dvorani „C“ Područnog ureda gradske uprave Dubrava, Dubrava 49,
s početkom u 15,30 sati


Nazočni članovi Vijeća: Trpimir Majcan – predsjednik, Darijen Belec, Antun Bošnjaković, Igor Božić, Mira Božić, Mladen Cetinja, Ivan Forgač, Adriano Friganović, Nikola Horvatić, Tomislav Ivanek, Alin Kavur, Ankica Penava Pejčinović, Hrvoje Tomić  i Ivan Totić.
Nenazočan član Vijeća:  Petar Atnasoski
Nazočni djelatnici Gradskog ureda za mjesnu samoupravu, promet, civilnu zaštitu i sigurnost: Marija Nakić – voditeljica Područnog odsjeka Donja Dubrava, Snježana Pehar i Sivestar Smrekar - stručni referenti za rad tijela mjesne samouprave. 
Predsjednik utvrđuje da je sjednici nazočno 14 članova Vijeća te ono može pravovaljano odlučivati. Otvara 43. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 42. sjednice jednoglasno prihvaćen.
Potom pita članove Vijeća imaju li primjedbi na predloženi dnevni red ili prijedloga za dopunu dnevnog reda. 
I. Totić predlaže da se točke 1., 3. i 4.prolongiraju jer su materijali poslani tek danas.
M. Božić se ne slaže s tim i predlaže da se to ipak odradi jer postoji propisani rok u kojem Vijeće mora donijeti Plan komunalnih aktivnosti i ostalo.
Predsjednik napominje da su materijali stigli tako kasno jer su zadnji troškovnici stigli tek jučer.
I. Totić odustaje od svog prijedloga.
Predsjednik daje na glasovanje predloženi dnevni red te utvrđuje da je jednoglasno usvojen


DNEVNI RED:

1. Plan komunalnih aktivnosti Gradske četvrti Donja Dubrava u 2025.
- predlagatelj: predsjednik Vijeća
2. Prijedlog zaključka o gradnji dječjeg i športskog igrališta u Sopničkoj ulici
- predlagatelj: predsjednik Vijeća
3. Prijedlog zaključka o prijenosu obveza iz Plana komunalnih aktivnosti Gradske četvrti Donja Dubrava u 2024. na teret Gradskog ureda za mjesnu samoupravu, promet, civilnu zaštitu i sigurnost
- predlagatelj: predsjednik Vijeća
4. Prijedlog Plana potreba za aktivnostima, programima i projektima unapređenja kvalitete života građana Gradske četvrti Donja Dubrava u 2025.
- predlagatelj: predsjednik Vijeća
5. Prijedlog zaključka o prijedlogu otkupa k.č.br. 7738/1 k.o. Dubrava u Vinodolskoj ulici 
- predlagatelj: predsjednik Vijeća
6. Zahtjev za otkup zemljišta u vlasništvu Grada oznake k.č.br. 8575/355 k.o. Dubrava – donošenje zaključka o očitovanju
- predlagatelj: predsjednik Vijeća
7. Zahtjev za otkup zemljišta u vlasništvu Grada oznake k.č.br. 8575/356 k.o. Dubrava – donošenje zaključka o očitovanju
- predlagatelj: predsjednik Vijeća
8. Prijedlog zaključka o prijedlogu uređenja parkirnih otoka u Kapelskoj ulici
- predlagatelj: predsjednik Vijeća
9. Pitanja, prijedlozi i obavijesti


Ad 1 - Plan komunalnih aktivnosti Gradske četvrti Donja Dubrava u 2025.
Predsjednik utvrđuje da su se prilikom izrade Plana komunalnih aktivnosti uvažavali prijedlozi Vijeća Mjesnih odbora, treba ga donijeti do 31. prosinca, a sredstva za sljedeću godinu su povećana.
U raspravi sudjeluju A. Penava Pejčinović, A. Bošnjaković, N. Horvatić i M. Božić.
Nakon provedenog glasovanja predsjednik utvrđuje da je sa 8 glasova „za“ i 6 „suzdržanih“ glasova donesen

PLAN
komunalnih aktivnosti 
Gradske četvrti Donja Dubrava
(Plan je priložen ovom zapisniku i njegov je sastavni dio)


Ad 2 - Prijedlog zaključka o gradnji dječjeg i športskog igrališta u Sopničkoj ulici
Predsjednik otvara raspravu o Prijedlogu zaključka.
Bez rasprave Vijeće jednoglasno donosi

Z A K L J U Č A K
o gradnji dječjeg i športskog igrališta u Sopničkoj ulici

1. Vijeće Gradske četvrti u Planu komunalnih aktivnosti za 2025. godinu osiguralo je sredstva za gradnju SRC Sopnička i to za gradnju dječjeg i športskog igrališta, parkirališta, tribina te za hortikulturno uređenje u Sopničkoj ulici na k.č. 8825/1  k.o. Dubrava, a sve prema glavnom projektu koji je sastavni dio građevinske dozvole. Sukladno Planu molimo da se glavnim projektom predvidi izdavanje uporabne dozvole za navedeno. Za preostale radove odobrene građevinskom dozvolom za gradnju SRC Sopnička Vijeće će postupiti sukladno svojim mogućnostima odnosno raspoloživim sredstvima u Planu.
1. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.
 

Ad 3 - Prijedlog zaključka o prijenosu obveza iz Plana komunalnih aktivnosti Gradske četvrti Donja Dubrava u 2024. na teret Gradskog ureda za mjesnu samoupravu, promet, civilnu zaštitu i sigurnost
M. Nakić daje pojašnjenje potrebe prijenosa obveza. Budući da nisu gotove konačne situacije i da se ne bi teretilo Plan komunalnih aktivnosti za 2025. potrebno je prenijeti dio obveza na Gradski ured za mjesnu samoupravu, promet, civilnu zaštitu i sigurnost.
Bez rasprave Vijeće jednoglasno donosi

ZAKLJUČAK
o prijenosu obveza iz Plana komunalnih aktivnosti
Gradske četvrti Donja Dubrava u 2024. na teret Gradskog ureda 
za mjesnu samoupravu, promet, civilnu zaštitu i sigurnost
(Zaključak je priložen ovom zapisniku i njegov je sastavni dio)

Ad 4 - Prijedlog Plana potreba za aktivnostima, programima i projektima unapređenja kvalitete života građana Gradske četvrti Donja Dubrava u 2025.
Predsjednik obrazlaže Prijedlog plana i utvrđuje da su uvrštene aktivnosti koje Vijeće uobičajeno podržava.
U raspravi sudjeluje A. Penava Pejčinović i predsjednik Vijeća.
Po završetku rasprave Vijeće jednoglasno donosi

PLAN
potreba za aktivnostima, programima i projektima unapređenja kvalitete 
života građana Gradske četvrti Donja Dubrava u 2025.
(Tekst Plana priložen je ovom zapisniku i njegov je sastavni dio)



Ad 5 - Prijedlog zaključka o prijedlogu otkupa k.č.br. 7738/1 k.o. Dubrava u Vinodolskoj ulici 
Predsjednik otvara raspravu. U raspravi sudjeluju A. Bošnjaković, A. Penava Pejčinović, N. Horvatić, H. Tomić, I. Forgač i M. Božić.
Nakon završetka rasprave Vijeće jednoglasno donosi


Z A K L J U Č A K
o prijedlogu otkupa k.č.br. 7738/1 k.o. Dubrava u Vinodolskoj ulici

1. Razmotren je prijedlog tvrtke LUSTRIN d.o.o., Vladimira Nazora 6, Slatina, za otkup k.č.br. 7738/1 k.o. Dubrava koja odgovara zk.č.br. 3019/28 i 3019/143 k.o. Granešina te Zaključak Vijeća Mjesnog odbora „30. svibnja 1990.“ Kl: 024-08/24-003/2379, Urbroj: 251-13-11-4/004-24-5 donesen na 43. sjednici, 27. studenoga 2024.
2. Vijeće, temeljem Zaključka Vijeća Mjesnog odbora „30. svibnja 1990.“, prijedlog otkupa podržava, a budući da je Gradska skupština Grada Zagreba donijela Odluku o proglašenju komunalne infrastrukture javnim dobrom u općoj uporabi ( Sl.gl. 3/24)  traži od nadležnog Gradskog ureda da se što prije iznađe rješenje i otkupi predmetno zemljište. 
3. Ovaj Zaključak dostavlja se Gradskom uredu za upravljanje imovinom i stanovanje i Gradskom uredu za mjesnu samoupravu, civilnu zaštitu i sigurnost na daljnje postupanje.



Ad 6 - Zahtjev za otkup zemljišta u vlasništvu Grada oznake k.č.br. 8575/355 k.o. Dubrava – donošenje zaključka o očitovanju
Predsjednik utvrđuje da se Vijeće Mjesnog odbora Novi Retkovec svojim Zaključkom očitovalo o zahtjevu te je protiv otkupa predmetnog zemljišta u Ulici jasmina. Predlaže također, da niti Vijeće ne da suglasnost za prodaju.
Bez rasprave Vijeće jednoglasno donosi



Z A K L J U Č A K
o očitovanju o zahtjevu za otkup zemljišta u vlasništvu Grada
oznake k.č.br. 8575/355 k.o. Dubrava 
 
1. Razmotren je dopis Gradskog ureda za gospodarstvo, ekološku održivost i strategijsko planiranje kojim se traži očitovanje Vijeća o zahtjevu za prodaju zemljišta oznake k.č.br. 8575/355 k.o. Dubrava, u Ulici jasmina površine 398 m² koja odgovara  zk.č.br. 3252/320 k.o. Resnik, evidentiranoj u zemljišnoj knjizi kao vlasništvo Grada Zagreba. 
2. Vijeće, temeljem prethodnog očitovanja Vijeća Mjesnog odbora Novi Retkovec, nije suglasno s prodajom zemljišta navedenog pod točkom 1. ovog zaključka, te smatra da je predmetnu nekretninu potrebno zadržati u vlasništvu Grada zbog potreba  ostvarivanja budućih planova Vijeća Mjesnog odbora Novi Retkovec odnosno postojanja javnog interesa za gradnjom parkirališta i drugih javnih i društvenih sadržaja.
3. Ovaj Zaključak dostavlja se Gradskom uredu za gospodarstvo, ekološku održivost i strategijsko planiranje na daljnje postupanje.
 


Ad 7 - Zahtjev za otkup zemljišta u vlasništvu Grada oznake k.č.br. 8575/356 k.o. Dubrava – donošenje zaključka o očitovanju
Predsjednik napominje da se radi o susjednoj parceli također u Ulici jasmina te da je Vijeće Mjesnog odbora Novi Retkovec protiv te prodaje. Predlaže donošenje zaključka kojim Vijeće nije suglasno s prodajom predmetnog zemljišta.
Bez rasprave Vijeće jednoglasno donosi

Z A K L J U Č A K
o očitovanju o zahtjevu za otkup zemljišta u vlasništvu Grada
oznake k.č.br. 8575/356 k.o. Dubrava 

1. Razmotren je dopis Gradskog ureda za gospodarstvo, ekološku održivost i strategijsko planiranje kojim se traži očitovanje Vijeća o zahtjevu za prodaju zemljišta oznake k.č.br. 8575/356 k.o. Dubrava, u Ulici jasmina površine 444 m² koja odgovara  zk.č.br. 3252/324 k.o. Resnik, evidentiranoj u zemljišnoj knjizi kao vlasništvo Grada Zagreba. 
2. Vijeće, temeljem prethodnog očitovanja Vijeća Mjesnog odbora Novi Retkovec, nije suglasno s prodajom zemljišta navedenog pod točkom 1. ovog zaključka, te smatra da je predmetnu nekretninu potrebno zadržati u vlasništvu Grada zbog potreba  ostvarivanja budućih planova Vijeća Mjesnog odbora Novi Retkovec odnosno postojanja javnog interesa za gradnjom parkirališta i drugih javnih i društvenih sadržaja.
3. Ovaj Zaključak dostavlja se Gradskom uredu za gospodarstvo, ekološku održivost i strategijsko planiranje na daljnje postupanje.
 


Ad 8 - Prijedlog zaključka o prijedlogu uređenja parkirnih otoka u Kapelskoj ulici
Predsjednik otvara raspravu o prijedlogu građana. 
Bez rasprave Vijeće jednoglasno donosi


Z A K L J U Č A K
o prijedlogu uređenja parkirnih otoka u Kapelskoj ulici

1. Razmotrena je zamolba građana Kapelske ulice za uređenjem/iscrtavanjem parkirnih otoka radi poboljšanja prometne situacije u njihovoj ulici i unaprjeđenja kvalitete života građana te Zaključak Vijeća Mjesnog odbora Donja Dubrava donesen na 43. sjednici 22. studenoga 2024. kojim je Vijeće podržalo traženje građana.
1. Vijeće uređenje/iscrtavanje parkirnih otoka u Kapelskoj ulici smatra opravdanim i potrebnim te predlaže da se parkirni otoci urede na južnom dijelu kolnika ispred k.br. 10 koji bi uključivao i jedno parkirno mjesto za invalide, ispred k.br. 1 i 1b te ispred k.br. 3 i 5.
Nadležnom Gradskom uredu predlaže se da po izvršenom očevidu, utvrdi opravdanost zahtjeva građana i mogućnost realizacije te Vijeće obavijesti o učinjenom.
1. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost, Sektoru za promet na daljnje postupanje.



Ad 9 - Pitanja, prijedlozi i obavijesti
Predsjednik napominje da je stigao odgovor u vezi prijedloga za promjenom regulacije prometa za Okučansku ulicu. Izvješćuje članove Vijeća da je bila intencija pročelnika za mjesnu samoupravu da se napravi nova sistematizacija zbog čega je uputio otvoreno pismo, a bilo je dosta negodovanja i ostalih predsjednika Vijeća drugih gradskih četvrti pa se trenutno odustalo od toga.
I Totić konstatira da jučer, u dobrom dijelu Trnave, Čistoća nije odvezla biootpad i plastiku, a kontejneri su puni. 
A. Kavur smatra da bi trebalo tražiti od prometnog redarstva da počnu kažnjavati vozače parkiranih automobila u Resničkom putu oko Parka T. Ivčića, u Zeleničkom putu, Poljanama i Hercegnovskom putu.
I. Forgač napominje da tu nema rješenja.
M. Božić predlaže da HŽ počisti i poravna, odnosno oslobodi prostor u Trnavi, uz željezničku prugu gdje bi se mogla urediti parkirna mjesta.
I. Forgač smatra potrebnim promjenu signalizacije, odnosno uvođenje predsignala na pružnom prijelazu I. Trnava – Osječka.
Predsjednik predlaže da se u siječnju organizira sastanak sa predstavnicima HŽ infrastrukture odnosno da ih se pozove na sjednicu.
A. Bošnjaković traži da se uputi požurnica jer još uvijek nije stigao odgovor na nekoliko vijećničkih pitanja u svezi zaštitara u objektu mjesne samouprave u Vinodolskoj ul.
T. Ivanek traži da se uputi požurnica za nogostup u I. i II. Retkovcu.
D. Belec predlaže da se na sjednicu pozovu i prometni redari u svezi nepropisnog parkiranja u Banatskoj, Štefanovečkom zavoju i dr.
Predsjednik utvrđuje da će na sljedeću sjednicu biti pozvani i predstavnici komunalnog i prometnog redarstva.
Budući da više nije bilo pitanja i prijedloga, predsjednik zaključuje sjednicu u 16,45 sati. 






KLASA: 024-08/24-002/299
URBROJ: 251-13-11-4/005-24-2
Zagreb, 18. prosinca 2024.

Zapisnik sastavila:
Snježana Pehar

Predsjednik
Vijeća Gradske četvrti
  Donja Dubrava
                                                                                                  Trpimir Majcan, prof., v.r.

Članovi Vijeća

Trpimir Majcan, 

predsj.

+ + + + + + + +

Mladen Cetinja, 

potpredsj.

+ + + + + + + +

Petar Atanasoski

Darijen Belec 0 + + + + + + +

Antun Bošnjaković 0 + + + + + + +

Igor Božić + + + + + + + +

Mira Božić + + + + + + + +

Ivan Forgač 0 + + + + + + +

Adriano Friganović 0 + + + + + + +

Nikola Horvatić + + + + + + + +

Tomislav Ivanek 0 + + + + + + +

Alin Kavur + + + + + + + +

Ankica Penava 

Pejčinović 0

+ + + + + + +

Hrvoje Tomić +

+ + + + + + +

Ivan Totić +

+ + + + + + +

*  ZA=  +

    PROTIV=  —

    SUZDRŽAN=  0

    NIJE PRISUTAN= prekrižiti ime

Izvješće o glasanju na 43. sjednici VGČ D.Dubrava  18. prosinca 2024.


